text: जम्मू-कश्मीर के पंपोर जिले के पुलिस थाने से एक स्पेशल पुलिस अधिकारी अपनी एके-47 राइफल के साथ गायब है। जानकारी के अनुसार यह पंपोर जिले के पुलिस स्टेशन से निकला था, तभी रास्ते से वह गायब हो गया है। इस मामले में अभी तक अधिक जानकारी हाथ नहीं लगी है। एक पुलिस अधिकारी के इस तरह से गायब होने पर चारों तरफ अलर्ट जारी कर दिया गया है। सेना के जवान और पुलिस बर जगह अधिकारी की तलाश कर रहे हैं। अभी तक मिली जानकारी के मुताबिक वह अधिकारी राइफल लेकर हिजबुल मुजाहिद्दिन संगठन में शामिल हो गया है। लेकिन पुलिस ने अभी तक इस बारे में कुछ नहीं कहा है।